Zīlānu iela (Jēkabpils)

Zīlānu iela ir iela Jēkabpils pilsētas, Krustpils, Ķieģeļu ielas rajona un Zīlānu apkaimē un Kūku pagasta Zīlānu ciemā. Tā sākas krustojumā ar Rīgas ielu, turpinās austrumu—ziemeļaustrumu virzienā, šķērso pilsētas robežu ar Kūku pagasta Zīlānu ciemu un noslēdzas līdz ar ciema robežu, kur tā turpinās kā autoceļš A12. Zīlānu iela ir daļa no Eiropas autoceļa E22 un ietilpst Eiropas Transporta tīkla (TEN-T) pamattīklā. Numerācija Zīlānu ielas Jēkabpils daļā un Zīlānu ciema daļā ir vienota.

Visā Zīlānu ielas garumā kursē 3. maršruta autobuss, bet posmā no Daugavpils ielas līdz Lielajai ielai kursē arī 8. maršruta autobuss.

 Ielas raksturojums 
Zīlānu iela seko vēsturiskajam Krustpils—Rēzeknes ceļam. Kartogrāfiskie materiāli liecina, ka vismaz kopš 1866. gada tās trase nav būtiski izmainījusies. Ielas posmā no Rīgas līdz Viļānu ielai saglabājies Krustpils vēsturiskās apbūves fragments ar viena līdz divu stāvu koka apbūvi. Pie Krustpils pareizticīgo baznīcas Zīlānu iela krustojas ar Ventas un Daugavpils ielu, kas abas ir daļa no autoceļa A6, un drīz pēc tam šķērso dzelzceļa līniju Rīga—Daugavpils. Posmā no Ķieģeļu ielas līdz Oļu ielai tā ved caur skraju savrupmāju apbūvi un industriālo teritoriju, kurā atrodas galvenokārt kokapstrādes un vieglās rūpniecības uzņēmumi, kā arī Jēkabpils cietums. Zīlānu apkaimē Zīlānu iela šķērso ap 6 metrus dziļo Zaķu gravu, kas ir lielākais topogrāfiskais šķērslis ielas trasē.

Padomju okupācijas periodā Zīlānu ielu pārdēvēja par Kārļa Marksa ielu, bet pēc Latvijas neatkarības atjaunošanas 1990. gadā ielai atjaunoja tās vēsturisko nosaukumu.

 Ielu savienojumi 
Jēkabpils pilsētas teritorijā Zīlānu iela ir savienota ar 23 ielām:
 Rīgas iela (T veida krustojums)
 Kalna iela (T veida krustojums)
 Raiņa iela
 Andreja Pumpura iela (T veida krustojums)
 Staburaga iela (T veida krustojums)
 Viļānu iela (T veida krustojums)
 Ventas iela (T veida krustojums)
 Daugavpils iela (T veida krustojums)
 Slimnīcas iela (T veida krustojums)
 Vītolu iela (T veida krustojums)
 Smilgu iela (T veida krustojums)
 Ķieģeļu iela
 Mālu iela
 Mazā Zīlānu iela (dabā nepastāv)
 Oļu iela (T veida krustojums)
 Kalēju iela (T veida krustojums)
 Ziedu iela
 Lielā iela
 Lakstīgalu iela (T veida krustojums)
 Pureņu iela (T veida krustojums)
 Tilta iela (T veida krustojums)
 Īves iela (T veida krustojums)
 Mežāres iela (T veida krustojums)
Zīlānu ciemā Zīlānu iela ir savienota ar 4 ielām:
 Sarmas iela (T veida krustojums)
 Laukezera iela (T veida krustojums)
 Avotu iela (T veida krustojums)
 Kļavu iela (T veida krustojums)

 Skatīt arī 
 Jēkabpils ielu uzskaitījums
 Jēkabpils
 Krustpils
 Ķieģeļu ielas mikrorajons
 Zīlāni (Jēkabpils)
 Zīlāni (ciems)

 Atsauces 

Kategorija:Ielas Jēkabpilī
Kategorija:Krustpils